LATVIJAS REPUBLIKAS 13. SAEIMAS

AIZSARDZĪBAS, IEKŠLIETU UN KORUPCIJAS NOVĒRŠANAS KOMISIJAS SĒDES

**PROTOKOLS Nr. 217**

**2021. gada 19. augustā**

Atklāta sēde, sākas plkst. 9.30, beidzas plkst. 11.05

Videokonferences formātā

Sēdē piedalās:

**komisijas locekļi**:

**Edvīns Šnore *(komisijas sekretārs),***

**Raimonds Bergmanis,**

**Ivans Klementjevs,**

**Ainars Latkovskis,**

**Māris Možvillo,**

**Mārtiņš Šteins,**

**Atis Zakatistovs**

**uzaicinātās personas:**

* Iekšlietu ministrijas valsts sekretārs **Dimitrijs Trofimovs;**
* Iekšlietu ministrijasStarptautisko tiesību nodaļas juriste **Krista Brača;**
* Iekšlietu ministrijas Finanšu vadības departamenta direktora vietniece, Finanšu politikas un metodoloģijas nodaļas vadītāja **Alda Strode;**
* Iekšlietu ministrijas Juridiskā departamenta Starptautisko tiesību nodaļas vadītāja **Karina Zagoskina;**
* Valsts robežsardzes priekšnieka vietnieks (Galvenās pārvaldes priekšnieks) pulkvedis **Juris Martukāns;**
* Ģenerālprokurors **Juris Stukāns;**
* Aizsardzības ministrijas valsts sekretārs **Jānis Garisons;**
* Aizsardzības ministrijas parlamentārā sekretāre **Baiba Blodniece;**
* Zemkopības ministrijas parlamentārais sekretārs **Edgars Kronbergs;**
* Zemkopības ministrijas valsts sekretāre **Dace Lucaua;**
* Zemkopības ministrijas Meža departamenta direktors **Arvīds Ozols;**
* Ekonomikas ministrijas parlamentārā sekretāre **Ilze Indriksone;**
* Ekonomikas ministrijas Valsts sekretārs **Edmunds Valantis;**
* Valsts kontrolieris **Rolands Irklis;**
* Valsts kontroles padomes locekle **Kristīne Jaunzeme;**
* Iepirkumu uzraudzības biroja vadītājs **Artis Lapiņš;**
* Iepirkumu uzraudzības biroja vadītāja vietniece, Juridiskā departamenta direktore **Evija Mugina;**
* Latvijas Valsts mežu pārstāvis infrastruktūras jautājumos **Valdis Kalns**

**citas personas:**

**Saeimas Preses dienesta vecākā konsultante Elīna Gulbe**

**Aizsardzības, iekšlietu un korupcijas novēršanas komisijas vecākā konsultante Ieva Barvika, konsultanti Egita Kalniņa un** Brenda Veiskate

**Sēdi vada:** komisijassekretārs E.Šnore

**Sēdi protokolē:** konsultante B. Veiskate

**Sēdes veids:** atklāta

Darba kārtība:

**1. Grozījumi Latvijas Republikas valsts robežas likumā (1137/Lp13) 1. lasījums.**

**2. Grozījums Meža likumā (1138/Lp13) 1. lasījums.  
3. Grozījums Publiskas personas mantas atsavināšanas likumā (1139/Lp13) 1. lasījums.  
4. Grozījumi Būvniecības likumā (1140/Lp13) 1. lasījums.   
5. Grozījums Ministru kabineta 2021. gada 10. augusta rīkojumā Nr. 518 "Par ārkārtējās situācijas izsludināšanu".**

E. Šņore atklāj sēdi, konstatē tiešsaistē esošos komisijas locekļus un iepazīstina ar izskatāmo darba kārtību.

1. Grozījumi Latvijas Republikas valsts robežas likumā (1137/Lp13) 1. lasījums.

M. Šteins pamato likumprojektu paketes mērķis – uzlabot normatīvo regulējumu, lai pēc iespējas ātrāk varētu uzsākt robežas ierīkošanas darbus, izbūvējot infrastruktūru u.c. Šī likumprojekta, mērķis ir nodrošināt robežu apsardzības sistēmai nepieciešamo apstākļu pilnveidošanu un ar šiem grozījumiem arī tiek ievērota Valsts kontroles revīzijas ziņojumā minētais. Likumprojekts paredz precizēt valsts robežas joslas noteikšanas principus, ieviest jaunus tiesību institūtus, patrulēšanas josla, robežzīmju uzraudzības josla vietās, kur gar ārējo robežu nevar noteikt dabisku šķēršļu dēļ (purvs, ūdenstilpnes), kā arī likumprojektā paredzēts Ministru kabinetam noregulēt vairākus pilnvarojumus saistībā ar robežu. Likumprojektam lūdz steidzamību.

L. Milere Juridiskais birojs konceptuāli atbalsta šo likumprojektu. Jautā par atsavināto īpašumu skaitu saistībā ar to, ka tiek izveidot jauna josla “patrulēšanas josla”.

V. Vītoliņš uzsver, ka problēma rodas, tad, kad reljefs šai joslā nav līdzens, ir šie dabiskie šķēršļi. Līdz ar to tiek paredzēts, ka Ministru kabinets, katru šo gadījumu izskatīs individuāli un attiecīgi notiks patrulēšanas joslu un robežzīmju novērošanas joslu, kas varētu būt no robežlīnijas vairāk nekā šie 12 metri, konkrētās situācijās tas varētu būt pat aptuveni 50 metri. Līdz ar to varētu rasties šī nepieciešamība īpašumu atsavināšanai, taču īpašumu atsavināšanas procedūra ir vispārēja, prot, saskaņā ar likumu.

E. Šņore vaicā Juridiskajam birojam par to vai likumprojektu varētu virzīt bez priekšlikuma izskatīšanas termiņu.

L. Millere uzsver, ka izskatīšana bez priekšlikum termiņa ir slikta likumdošanas prakse.

E. Šnore dod deputātiem vārdu.

R. Bergmanis vaicā, kāpēc ir noteikti tik gari termiņi, kāpēc ir tik dažādi robežlīgumi ar kaimiņvalstīm par šo platumu, kas ir ar robežām. Kā arī, kāpēc nevar rīkoties, kā rīkojās Aizsardzības ministrija, kad tika izdoti Ministru kabineta rīkojumi, tas palīdzēja ļoti ātri rīkoties.

V. Vītoliņš pamato, ka pirmais (2023. gada 1. janvāris) šis termiņš ir noteikts, jo ir nepieciešams grozīt pakārtotos Ministru kabineta noteikumus. Uzsver, ka noteiktais termiņš nav kritiskais termiņš. Otrs termiņš (2026. gada 1. janvāris) ir paredzēts, ka Ministru kabinets izdos individuālos Ministru kabineta noteikumus par šīm teritorijām, kur būs platākas par 12 metriem. Tādējādi tur būs novērtēšana, apskate, sapratne gan attiecība uz cilvēku tiesību ierobežojumu, kuriem ir šīs tiesības uz teritorijām (piekļuve ezeriem u.c.), saistībā ar šo var rasties diskusijas, līdz ar to ir jāsabalansē visas tiesības un jāizsver šie jautājumi. Uzsver, ka arī šis termiņš ir maksimālais termiņš. Robežlīgumi tika slēgti dažādos laikos un situācijās, tāpēc ir paredzēti šie dažādie attālumi. Taču nacionālajos normatīvos ir iestrādāts vienots standarts, proti, uz arējām robežām robežas josla ir 12 metri, iekšējās robežas joslā 6 metri.

R. Bergmanis vaicā, vai šī brīža regulējums ļaus veikt to, kas minēts anotācijā.

V. Vītoliņš atbild, ka valsts robeža, sadalāma 2 daļās, tur, kur 12 metri ir pietiekami un var darboties un izbūvēt, bet tad ir posmi, kur noteiktā reljefa dēļ ir šie posmi jāapseko, jāsaprot, jāsaplāno, un jāplāno būvniecība, lai robežsardzei varētu nodrošināt labvēlīgus apstākļus.

D. Trifimovs uzsver, ka tiek skatīti praktiskie jautājumi, viens, no tiem ir valdības atļauja organizēt iepirkumu piemērojot izņēmumu attiecībā uz būvprojekta precizēšanu. Būvprojektā starp 33 neatbilstībām ir jautājumi, kurus nevar atrisināt bez šiem grozījumiem. Attiecībā par to vai šī brīža regulējums netraucēs darboties - dati ir svarīgi saistībā ar ģeotelpiskās informācijas aģentūru, un šis jautājums ir 2 nozaru kapacitātes jautājums.

E. Šnore dod vārdu I. Klementjevam.

I. Klementjevs pauž neatbalstošu nostāju attiecībā uz to, ka šī likumprojektu pakete ir sasteigta un līdz ar to šī nav veiksmīga prakse. Vaicā par finansēm, kur ir garantija, ka Ministru kabinets šo finansējumu piešķirs.

D. Trifimovs sniedz atbildi par finansējumi – valdības lēmumā šis ir bijis, tika un tiek vērtēts. Lietuvas kolēģi pieprasa no Eiropas Komisijas finansējumu dzeloņstieples žogu izdevumu segšanai – lēmuma šobrīd nav, līdz ar to normatīvie akti neparedz kopējo standartus, kādā veidā šī ārējā robeža ir jāaprīko, līdz ar to katra valsts to definē pēc sava riska novērtējuma.

E. Šnore dod vārdu M. Možvillo.

M. Možvillo vaicā Latvijas Valsts meži pārstāvim - kā savos īpašumos ir iezīmēti iespējamā robežu josla, jo ievērojama daļa no robežas robežojās ar Latvijas Valsts meži pārziņā esošajiem mežiem.

V. Kalns Latvijas Valsts meži ir veikuši 99.9% zemēs precīzu uzmērīšanu. Robežas tiek ierīkotas atbilstoši normatīviem ar nelieliem papildelementiem, piemēram, tiek veikta arī koku atzīmēšana.

M. Možvillo vai pie precīzās uzmērīšanas tika ņemti vērā norādījumi par robežas iespējamo platumu gan uzraudzības joslā, gan robežu joslā?

V. Klans mērniecības procesā mērnieks pieprasa visu nepieciešamo informāciju, kuru dod gan zemes dienests, gan ģeotelpiskās informācijas aģentūru un balstoties uz robežu apsekošanu, robežu noteikšanas aktiem šī robeža ir noteikta un sertificētā persona ir veikusi mērījumus. Robežu ierīkošanu dabā un zemes dienests ir akceptējis šos robežplānus.

M. Možvillo vaicā, vai Iekšlietu ministrija ir kompetenta būvniecības procesa organizēšanā un veikšanā. Kāda ir procedūra, kā tiek veikti visas būvniecības darbi, tīri procesuāli.

D. Tromifovs ir nodrošināti finansiālie līdzekļi ārpakalpojumu piesaistei projekta vadībai, Ministru kabinets ir noteicis kompetences centru, kas vadīs šo projektu, būs Nodrošinājuma Valsts aģentūra, iestāde būs atbildīga par šī projekta realizāciju, kontroli, uzraudzību. Protams, sadarbībā ar pārējiem būvniecības procesa dalībniekiem.

M. Možvillo komentē šo termiņu attiecībā uz robežjoslu, vai esošais regulējums tiks būtiski mainīts?

D. Trifimovs būvprojekta precizēšanai jāņem vēra būsi visi spēkā esošie normatīvie akti, tai skaitā, kuri tiks pieņemti gadījumā, ja Saeima atbalstīs šo likumprojektu paketi.

M. Možvillo vacā par to, kas traucē robežu instrumentālo uzmērīšanu, lai noteiktu robežas reālos mēros un veiktu īpašumu atsavināšanu?

D. Tromifovs uzsver, ka tas ir noticis līdz šim un notiks šajā periodā prioritārā kārtā, sadalot zemes gabalus attiecībā uz uzmērāmo platību. Ir vairāk nekā 40 zemes gabali, kuriem ir jāveic uzmērīšana, uz tām ir veikts iepirkums un attiecīgi iepirkumam notiks šo zemes gabalu instrumentālā uzmērīšana, vērtības noteikšana u.c.

M. Možvillo kā Iekšlietu ministres teikto par dzeloņstiepļu žogu tiks iekārtots rudenī, vai tam ir uzstādīti konkrēti termiņi?

M. Šteins komentē, ka šomēnes tiek plānota dokumentu izstrāde un plānots iepirkums.

D. Tromifovs 31. augustā ir iekšējais termiņš iepirkumam. Ievērojams darbs arī ir nepieciešams, lai apsekotu prioritāros objektus.

M. Možvillo komentē, ka Iekšlietu ministrijas pārstāvjiem vajadzētu sazināties ar Latvijas Valsts mežu pārstāvjiem attiecībā par ceļa izbūvi.

E. Šnore vaicā par to, kā var mainīties šie 27 miljoni attiecībā no specifikācijas?

D. Tromifovs uzsver, ka ir grūti komentēt to, cik ļoti šī summa var mainīties. Visu šo varēs komentēt tikai pēc iepirkuma rezultāta.

R. Bergmanis vaicā par to, vai Valsts kontroles ziņojums un Iekšējas Drošības biroja lietas attiecībā uz amatpersonām netraucēs nākotnes darbiem? Vai Latvijas Valsts mežiem ir kapacitāte, ja Iekšlietu ministrija lūgs vai viņi varēs vairāk iesaistīties?

D. Tromifovs uzsver, ka šos procesus komentēt var Ģenerālprokurors.

J. Stukāns uzsver, ka nekas nevar kavēties, dēļ šādiem procesiem, jo tie jau ir pagājuši! Valsts robežsardze kā darbu pasūtītājs bija akceptējusi tādu būvniecību, kas neatbilda ne Valsts robežsardzes izstrādātajam projektēšanas uzdevumam, ne būvprojektam, ne arī normatīvajos aktos noteiktajam.

R. Bergmanis atkārtoti vaicā vai pa šo gadu varēs paspēt izbūvēt šī projekta daļu - 20 kilometrus.

D. Tromifovs komentē, ka projekts ir jāprecizē, kā arī, jāveic iepirkums parastajā kārtība. Projekts ir jāsagatavo, lai to idejiski var īstenot, tāpat kā tas bija par Krievijas robežu.

E. Šnore aicina deputātus balsot par steidzamības noteikšanu likumprojekta “Grozījumi Latvijas Republikas valsts robežas likumā (1137/Lp13)”.

*Balsojums:*

*E.Šnore – par, R.Bergmanis – par, I.Klementjevs – pret, A.Latkovskis – par, M.Možvillo – par,  
M. Šteins – par, A.Zakatistovs – par.*

Likumprojektam “Grozījumi Latvijas Republikas valsts robežas likumā (1137/Lp13)” steidzamība ir atbalstīta.

*Notiek diskusija saistībā ar termiņa noteikšanu likumprojektam, komisija atbalsta nenoteikt likumprojekta priekšlikuma iesniegšanas termiņu, ja radīsies diskusija Saeimas plenārsēdē, tad tiek dotas 15 minūtes priekšlikumu iesniegšanai.*

**E. Šnore** aicina deputātus balsot par likumprojekta termiņu – 15 minūtes.

*Balsojums:*

*E.Šnore – par, R.Bergmanis – par, I.Klementjevs – pret, A.Latkovskis – par, M.Možvillo – par,  
M. Šteins – par, A.Zakatistovs – par.*

**E. Šnore** aicina deputātus atbalstīt likumprojektu 1.lasījumā.

*Komisija vienbalsīgi nolemj atbalstīt likumprojektu.*

**LĒMUMS:**

**-** konceptuāliatbalstīt likumprojektu **“Grozījumi Latvijas Republikas valsts robežas likumā (1137/Lp13)”** unvirzīt to izskatīšanai Saeimas sēdē pirmajā lasījumā;

- lūgt Saeimas Prezidiju noteikt likumprojektam steidzamību;

- lūgt noteikt priekšlikumu iesniegšanas termiņu – 15 minūtes;

- referents – M Šteins.

2. Grozījums Meža likumā (1138/Lp13) 1. lasījums.

M. Šteins pamato likumprojekta nepieciešamību. Likumprojektam lūdz steidzamību.

E. Šnore dod vārdu deputātiem.

R. Bergmanis vaicā par kapacitāti Latvijas Valsts mežiem.

V. Kalns komentē, ka nekas būtisks tas nebūs, līdz ar to nevajadzētu rasties problēmām.

M. Možvillo vaicā vai nav nepieciešams steidzami skatīt Valsts meža dienesta likumu?

V. Kalns komentē, ka Valsts meža dienestam visi jautājumi mēneša laikā tiek izskatīti, līdz ar to nekādus grozījumus neuzskata par vajadzīgiem likumā.

E. Šnore pasakās par jautājumiem, aicina deputātus balsot par steidzamības noteikšanu likumprojektam “Grozījums Meža likumā (1138/Lp13) 1. lasījums.”

*Balsojums:*

*E.Šnore – par, R.Bergmanis – par, I.Klementjevs – atturas, A.Latkovskis – par, M.Možvillo – par,  
M. Šteins – par, A.Zakatistovs – par.*

Likumprojektam “Grozījums Meža likumā (1138/Lp13)” steidzamība ir atbalstīta.

**E. Šnore** aicina komisijas deputātus balsot par termiņu, ja plenārsēdē tas netiek pieprasīts, tad nekādu, ja tiek pieprasīts 15 minūtes.

*Komisija vienbalsīgi nolemj* ***atbalstīt*** *termiņu.*

**E. Šnore** aicina komisijas deputātus balsot par likumprojektu 1.lasījumā.

*Komisija vienbalsīgi nolemj atbalstīt likumprojektu.*

**LĒMUMS:**

**-** konceptuāliatbalstīt likumprojektu **“Grozījums Meža likumā (1138/Lp13)”** unvirzīt to izskatīšanai Saeimas sēdē pirmajā lasījumā;

- lūgt Saeimas Prezidiju noteikt likumprojektam steidzamību;

- lūgt noteikt priekšlikumu iesniegšanas termiņu – 15 minūtes;

- referents – M Šteins.

3. Grozījums Publiskas personas mantas atsavināšanas likumā (1139/Lp13) 1. lasījums.

M. Šteins komentē nepieciešamību grozījumiem, lūdz steidzamību.

E. Šnore aicina deputātus balsot par steidzamības noteikšanu likumprojektam “Grozījums Publiskas personas mantas atsavināšanas likumā (1139/Lp13)” 1. lasījums.

*Balsojums:*

*E.Šnore – par, R.Bergmanis – par, I.Klementjevs – atturas, A.Latkovskis – par, M.Možvillo – par,  
M. Šteins – par.*

Likumprojektam “Grozījums Publiskas personas mantas atsavināšanas likumā (1139/Lp13)”steidzamība ir atbalstīta.

**E. Šnore** aicina komisijas deputātus balsot par termiņu, ja plenārsēdē tas netiek pieprasīts, tad nekādu, ja tiek pieprasīts 15 minūtes.

*Komisija vienbalsīgi nolemj* ***atbalstīt*** *termiņu.*

**E. Šnore** aicina komisijas deputātus balsot par likumprojektu 1.lasījumā:

*Komisija vienbalsīgi nolemj atbalstīt likumprojektu.*

**LĒMUMS:**

**-** konceptuāliatbalstīt likumprojektu **“Grozījums Publiskas personas mantas atsavināšanas likumā (1139/Lp13)”** unvirzīt to izskatīšanai Saeimas sēdē pirmajā lasījumā;

- lūgt Saeimas Prezidiju noteikt likumprojektam steidzamību;

- lūgt noteikt priekšlikumu iesniegšanas termiņu – 15 minūtes;

- referents – M Šteins.

4. Grozījumi Būvniecības likumā (1140/Lp13) 1. lasījums.

M. Šteins komentē nepieciešamību grozījumiem, lūdz steidzamību.

M. Možvillo vaicā par to, vai Būvniecības Valsts kontroles pārstāvji ir gatavi šādam procesam?

O. Feldmane komentē, ka ar Ekonomikas ministrija un arī ar Būvniecības Valsts kontroles biroju ir skaņots šis likumprojekts un birojs var uzņemties pildīt pienākumus.

M. Možvillo vaicā par būvniecības procesu.

O. Feldmane apstiprina, ka Ekonomikas ministrija ir gatava iesaistīties un palīdzēt risināt problēmas Iekšlietu ministrijai. Taču šo procesu nepārņems, jo tas nav efektīvi, būvdarbu laikā izmaiņas notiek bieži, līdz ar to tās tiek saskaņotas ar visām pusēm, ja ir, kādi pārkāpumi par tiem ziņos, sertificēti speciālisti.

D. Tromifovs arī apstiprina, ka visi problēmjautājumi ir apsvērti. Procesu turpinot, ir būtiski to novest līdz galam. Esošo problēmu risināšana ir būtiska.

M. Možvillo, vai juridiski, ir iespēja nodot šos posmus ekspluatācijai, ja ir uzlikts liegums darboties vai objekts ir iesaldēt

J. Stukāns norāda, ka šādai problēmai nevajadzētu rasties, pret būvnieku, kurš to ir darījis, arests ir uzlikts, taču darbību tas netraucē.

E. Šnore aicina deputātus balsot par steidzamības noteikšanu likumprojektam “Grozījumi Būvniecības likumā (1140/Lp13)” 1. lasījums.

*Balsojums:*

*E.Šnore – par, R.Bergmanis – par, I.Klementjevs – atturas, A.Latkovskis – par, M.Možvillo – par,  
M. Šteins – par, A.Zakatistovs – par.*

Likumprojektam “Grozījumi Būvniecības likumā (1140/Lp13)”steidzamība ir atbalstīta.

**E. Šnore** aicina komisijas deputātus balsot par termiņu, ja plenārsēdē tas netiek pieprasīts, tad nekādu, ja tiek pieprasīts 15 minūtes.

*Komisija vienbalsīgi nolemj* ***atbalstīt*** *termiņu.*

**E. Šnore** aicina komisijas deputātus balsot par likumprojektu 1.lasījumā:

*Komisija vienbalsīgi nolemj atbalstīt likumprojektu.*

**LĒMUMS:**

**-** konceptuāliatbalstīt likumprojektu **“Grozījumi Būvniecības likumā (1140/Lp13)”** unvirzīt to izskatīšanai Saeimas sēdē pirmajā lasījumā;

- lūgt Saeimas Prezidiju noteikt likumprojektam steidzamību;

- lūgt noteikt priekšlikumu iesniegšanas termiņu – 15 minūtes;

- referents – M Šteins.

5. Grozījums Ministru kabineta 2021. gada 10. augusta rīkojumā Nr. 518 "Par ārkārtējās situācijas izsludināšanu".

**V. Vītoliņš** komentē rīkojumu nepieciešamību. Rīkojums pēc būtības ir vērsts uz resursu nodrošināšanu, lai varētu pildīt šīs ārkārtējās situācijas rīkojumu. Aicina atbalstīt.

**M. Možvillo** lūdz komentēt par papildu atalgojumu.

**V. Vītoliņš** uzsver, ka rīkojumā minēts tieši par maksimāli pieļaujamā darba laika pagarināšanu. Tai skaitā arī par maksimāli pieļaujamajām virsstundām.

**A. Latkovskis** aicina neiekļaut šo rīkojumu Saeimas ārkārtas sēdē.

**E. Šnore** piekrīt šādam priekšlikumam, dod vārdu komisijas deputātiem, lūdz atbalstīt “Grozījums Ministru kabineta 2021. gada 10. augusta rīkojumā Nr. 518 "Par ārkārtējās situācijas izsludināšanu".

*Komisija vienbalsīgi nolemj* ***atbalstīt*** *rīkojumu.*

**E. Šnore** vaicā, vai deputātiem ir, kas sakāms pie “Dažādi”.

**R. Bergmanis** vaicā par to, vai ir kāda ideja, kā tiks strādāts pie “Grozījumi Covid-19 infekcijas izplatības pārvaldības likumā ( [1128/Lp13](http://titania.saeima.lv/LIVS13/saeimalivs13.nsf/webSasaiste?OpenView&restricttocategory=1128/Lp13))”

*Deputāti diskutē par minēto jautājumu, gan priekšlikumiem, gan par to, cik ilgu laiku tas varētu aizņemt. Deputāti nolemj sagaidīt informāciju no komisijas priekšsēdētāju.*

**E.Šnore** slēdz sēdi.

Sēde pabeigta plkst. 11.05.

Komisijas sekretārs (paraksts\*) E.Šnore

Komisijas loceklis (paraksts\*) A.Latkovkis